ddrg/super_eurlex huggingface dataset:
Direktiva Komisije 1999/67/ES

z dne 28. junija 1999

o spremembi Direktive 93/49/EGS o določitvi načrta in pogojev, ki jih mora izpolnjevati razmnoževalni material okrasnih rastlin in okrasne rastline v skladu z Direktivo Sveta 91/682/EGS

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 98/56/ES z dne 20. julija 1998 o trženju razmnoževalnega materiala okrasnih rastlin [1] in zlasti člena 20(3) Direktive,

(1) ker so bili načrti določeni z Direktivo Komisije 93/49/EGS [2] v skladu z Direktivo Sveta 91/682/EGS [3], kakor je bila nazadnje spremenjena z Odločbo Komisije 1999/9/ES [4] o trženju razmnoževalnega materiala okrasnih rastlin in okrasnih rastlin, in zlasti o pogojih v zvezi s kakovostjo (zdravje, pristnost in čistost glede na rod ali vrsto, ali, kadar je to primerno, sorto, in v primeru semen zmožnost kalitve) in etiketo ali drugim dokumentom, ki ga sestavi dobavitelj in ki navaja podrobnosti, potrebne za uradni nadzor in obveščenost pridelovalca;

(2) ker se Direktivo 91/682/EGS razveljavi z učinkom od 1. julija 1999 in se jo nadomesti z Direktivo 98/56/ES;

(3) ker so nekateri pogoji Direktive 93/49/EGS zajeti v Direktivi 98/56/ES ter so drugi pogoji obravnavani v Direktivi Komisije 1999/66/ES [5]; ker lahko v skladu s členom 5(5) Direktive 98/56/ES Komisija pod nekaterimi pogoji vzpostavi načrt za določen rod ali vrsto, ki določa dodatne pogoje v zvezi s kakovostjo, ki jim mora zadostiti razmnoževalni material, ko se trži; ker v ta namen Komisija trenutno revidira Direktivo 93/49/EGS, pri čemer uporablja merila, določena v zgoraj navedenih določbah; ker je trenutno primerno, da se zastarele določbe Direktive 93/49/EGS črtajo;

(4) ker so ukrepi, predvideni s to direktivo, v skladu z mnenjem Stalnega odbora za razmnoževalni material okrasnih rastlin,

SPREJELA NASLEDNJO DIREKTIVO:

Člen 1

Direktivo 93/49/EGS se spremeni:

1. Naslednje določbe se črtajo z učinkom od 1. julija 1999:

- člen 1,

- člen 2,

- člen 3(2) do (4),

- člen 4(2) do (4),

- člen 5;

2. naslednje določbe se črtajo z učinkom od 31. decembra 1999:

- člen 6.

Člen 2

Ta direktiva je naslovljena na države članice.

V Bruslju, 28. junija 1999

Za Komisijo

Franz Fischler

Član Komisije

[1] UL L 226, 13.8.1998, str. 16.

[2] UL L 250, 7.10.1993, str. 9.--

[3] UL L 376, 31.10.1991, str. 21.

[4] UL L 5, 9.1.1999, str. 75.

[5] UL L 164, 30.6.1999, str. 76.
Direktiva 96/85/ES Evropskega parlamenta in Sveta

z dne 19. decembra 1996

o spremembi Direktive 95/2/ES o aditivih za živila razen barvil in sladil

EVROPSKI PARLAMENT IN SVET EVROPSKE UNIJE STA,

ob upoštevanju Pogodbe o ustanovitvi Evropske skupnosti in zlasti člena 100a Pogodbe,

ob upoštevanju Direktive Sveta 89/107/EGS z dne 21. decembra 1988 o približevanju zakonodaje držav članic o aditivih za živila, ki se smejo uporabljati v živilih, namenjenih za prehrano ljudi [1], in zlasti člena 3(2) Direktive,

ob upoštevanju predloga Komisije [2],

ob upoštevanju mnenja Ekonomsko-socialnega odbora [3],

v skladu s postopkom, določenim v členu 189b Pogodbe [4],

ker predelana morska alga evhevma predstavlja nov aditiv za živila, katerega uporaba je upravičena iz tehnoloških razlogov;

ker je treba prilagoditi seznam dovoljenih aditivov za živila, vsebovanih v Direktivi Evropskega parlamenta in Sveta 95/2/ES z dne 20. februarja 1995 o aditivih za živila razen sladil in barvil [5], da bi dovoljeval uporabo tega aditiva;

ker je bilo opravljeno posvetovanje z Znanstvenim odborom za prehrano;

ker bodo po postopku iz člena 11 Direktive 89/107/EGS sprejeta merila čistosti,

SPREJELA NASLEDNJO DIREKTIVO:

Člen 1

Za E št. 407 se v tabeli v Prilogi I k Direktivi 95/2/ES vstavi naslednji aditiv za živila:

"E-št. | Ime |

E 407 a | Predelana morska alga evhevma" |

Člen 2

Države članice sprejmejo zakone in druge predpise, potrebne za uskladitev s to direktivo, najpozneje tri mesece po njeni objavi, da bi tako dovolile promet in uporabo izdelkov, ki so v skladu s to direktivo.

O tem takoj obvestijo Komisijo.

Države članice se v sprejetih predpisih sklicujejo na to direktivo ali sklic nanjo navedejo ob njihovi uradni objavi. Način sklicevanja določijo države članice.

Člen 3

Ta direktiva začne veljati sedmi dan po objavi v Uradnem listu Evropskih skupnosti.

Člen 4

Direktiva je naslovljena na države članice.

V Bruslju, 19. decembra 1996.

Za Evropski parlament

Predsednik

K. Haensch

Za Svet

Predsednik

S. Barrett

[1] UL L 40, 11.2.1989, str. 27. Direktiva, kakor je bila nazadnje spremenjena z Direktivo 94/34/ES (UL L 237, 10.9.1994, str. 1).

[2] UL C 163, 29.6.1995, str. 12 in UL C 208, 19.7.1996, str. 15.

[3] UL C 18, 22.1.1996, str. 20.

[4] Mnenje Evropskega parlamenta z dne 28. marca 1996 (UL C 117, 22.4.1996, str. 36), Skupno stališče Sveta z dne 25. junija 1996 (UL C 315, 24.10.1996, str. 9) in Sklep Evropskega parlamenta z dne 23. oktobra 1996 (UL C 347, 18.11.1996). Sklep Sveta z dne 9. decembra 1996.

[5] UL L 61, 18.3.1995, str. 1.

--------------------------------------------------
Direktiva 96/56/ES Evropskega parlamenta In Sveta

z dne 3. septembra 1996

o spremembi Direktive 67/548/EGS o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi

EVROPSKI PARLAMENT IN SVET EVROPSKE UNIJE STA

ob upoštevanju Pogodbe o ustanovitvi Evropske gospodarske skupnosti in zlasti člena 100a Pogodbe,

ob upoštevanju predloga Komisije [1],

ob upoštevanju mnenja Ekonomsko-socialnega odbora [2],

v skladu s postopkom, določenim v členu 189b Pogodbe [3],

ker se kratica "EGS" pojavlja v nekaterih določbah Direktive Sveta 67/548/EGS z dne 27. junija 1967 o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi [4];

ker je bil v skladu s členom G Pogodbe o Evropski uniji izraz "Evropska gospodarska skupnost" nadomeščen z izrazom "Evropska skupnost"; ker je zato v zgoraj navedenih določbah kratico "EGS" treba nadomestiti s kratico "ES";

ker imajo gospodarski subjekti navadno velike zaloge oznak; ker so lahko nekatere nevarne snovi, ki so ustrezno opremljene z oznakami s kratico "EGS", razmeroma dolgo shranjene na kraju proizvodnje, preden so dane na trg; ker lahko taka sprememba kratice povzroči dodatne stroške za te subjekte; ker je treba zato določiti razumno obdobje, v katerem se lahko nevarne snovi, na oznakah katerih je navedena "številka EGS" ali besede "oznaka EGS", še vedno dajejo na trg;

ker je treba v skladu s tem spremeniti Direktivo 67/548/EGS,

SPREJELA NASLEDNJO DIREKTIVO:

Člen 1

Direktiva 67/548/EGS se spremeni:

(a) v členu 21(2) se izraz "številka EGS" nadomesti z izrazom "številka ES";

(b) v členu 23(2)(f) se izraz "številka EGS" nadomesti z izrazom "številka ES", izraz "oznaka EGS" pa z izrazom "oznaka ES".

Vendar države članice dovolijo dajanje snovi, na etiketah katerih je navedena "številka EGS" ali besede "oznaka EGS", na trg do 31. decembra 2000.

Člen 2

Države članice uveljavijo zakone in druge predpise, potrebne za uskladitev s to direktivo, najpozneje do 1. junija 1998. O tem takoj obvestijo Komisijo.

Države članice se v sprejetih predpisih sklicujejo na to direktivo ali pa sklicevanje nanjo navedejo ob njihovi uradni objavi. Način sklicevanja določijo države članice.

Člen 3

Ta direktiva začne veljati tretji dan po objavi v Uradnem listu Evropskih skupnosti.

Člen 4

Ta direktiva je naslovljena na države članice.

V Bruslju, 3. septembra 1996

Za Evropski parlament

Predsednik

K. Hänsch

Za Svet

Predsednik

I. Yates

[1] Ul C 73, 13.3.1996, str. 20.

[2] Mnenje z dne 28. februarja 1996 (UL C 153, 28.5.1996, str. 1).

[3] Mnenje Evropskega parlamenta z dne 13. februarja 1996 (UL C 65, 4.3.1996, str. 26). Skupno stališče Sveta z dne 4. marca 1996 (UL C 134, 6.5.1996, str. 9) in Sklep Evropskega parlamenta z dne 22. maja 1996 (UL C 166, 10.6.1996, str. 60).

[4] UL L 196, 16.8.1967, str. 1. Direktiva, kakor je bila nazadnje spremenjena z Direktivo 94/69/ES (UL L 381, 31.12.1994, str. 1) in z Aktom o pristopu iz leta 1994.

--------------------------------------------------
Direktiva Komisije 94/53/ES

z dne 15. novembra 1994

o spremembi člena 2 Direktive Komisije 93/91/EGS o prilagajanju Direktive Sveta 78/316/EGS o približevanju zakonodaje držav članic o notranji opremi motornih vozil (označevanje naprav za upravljanje, kontrolnih svetilk in kazalnikov) tehničnemu napredku

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 70/156/EGS z dne 6. februarja 1970 o približevanju zakonodaje držav članic o homologaciji motornih in priklopnih vozil [1], nazadnje spremenjene z Direktivo Komisije 93/81/EGS [2], zlasti člena 13(2),

ob upoštevanju Direktive Sveta 78/316/EGS z dne 21. decembra 1977 o približevanju zakonodaje držav članic o notranji opremi motornih vozil (označevanje naprav za upravljanje, kontrolnih svetilk in kazalnikov) [3], nazadnje spremenjene z Direktivo Komisije 93/91/EGS [4], zlasti člena 4,

ker ni nujno, da bi morala biti vozila, ki so že bila homologirana skladno z določbami Direktive 78/316/EGS, spremenjena zaradi upoštevanja določb Direktive 93/91/EGS;

ker je vendar treba zagotoviti takšno skladnost za nove tipe vozil, za katere je predpisana ES-homologacija glede na označevanje naprav za upravljanje, kontrolnih svetilk in kazalnikov z začetkom veljavnosti od 1. oktobra 1995;

ker so določbe te direktive skladne z mnenjem Odbora za prilagajanje tehničnemu napredku, ustanovljenega z Direktivo 70/156/EGS,

SPREJELA NASLEDNJO DIREKTIVO:

Člen 1

Tretja alinea člena 2(2) Direktive 93/91/EGS se črta in tudi beseda „in“ na koncu druge alinee ter vejica na koncu prve alinee, ki se nadomesti z besedo „in“.

Člen 2

1. Države članice sprejmejo zakone in druge predpise, potrebne za uskladitev s to direktivo, do 31. marca 1995. O tem takoj obvestijo Komisijo.

2. Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

3. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.

Člen 3

Ta direktiva začne veljati dvajseti dan po objavi v Uradnem listu Evropskih skupnosti.

V Bruslju, 15. novembra 1994

Za Komisijo

Martin Bangemann

Član Komisije

[1] UL L 42, 23.2.1970, str. 1.

[2] UL L 264, 23.10.1993, str. 49.

[3] UL L 81, 28.3.1978, str. 3.

[4] UL L 284, 19.11.1993, str. 25.

--------------------------------------------------
Direktiva Sveta 94/31/ES

z dne 27. junija 1994

o spremembi Direktive 91/689/EGS o nevarnih odpadkih

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 103s(1) Pogodbe,

ob upoštevanju predloga Komisije [1],

ob upoštevanju mnenja Ekonomsko-socialnega odbora [2];

v skladu s postopkom iz člena 189c Pogodbe,

ker je pri delu odbora, predvidenega v členu 18 Direktive Sveta 75/442/EGS [3], postalo jasno, da v rokih, določenih z Direktivo 91/689/EGS [4], ni bilo mogoče sestaviti zavezujočega seznama nevarnih odpadkov, vendar pa mora za izvajanje Direktive 91/689/EGS Komisija oblikovati tak seznam;

ker je treba čim prej zagotoviti izvajanje Direktive 91/689/EGS;

ker je treba skupnostni seznam nevarnih odpadkov še vedno sestavljati skladno s členom 1(4) Direktive 91/689/EGS;

ker je treba torej preložiti razveljavitev Direktive Sveta 78/319/EGS z dne 20. marca 1978 o strupenih in nevarnih odpadkih [5],

SPREJEL NASLEDNJO DIREKTIVO:

Člen 1

Direktiva 91/689/EGS se s tem spremeni, kot sledi:

1. Člen 10(1) se nadomesti z naslednjim besedilom:

"Člen 10

1. Države članice sprejmejo zakone in druge predpise, potrebne za uskladitev s to direktivo, najpozneje do 27. junija 1995. O tem takoj obvestijo Komisijo."

2. Člen 11 se nadomesti z naslednjim besedilom:

"Člen 11

Direktiva 78/319/EGS se razveljavi s 27. junijem 1995. "

Člen 2

Ta direktiva je naslovljena na države članice.

V Luxembourgu, 27. junija 1994

Za Svet

Predsednik

C. Simitis

[1] UL C 271, 7.10.1993, str. 16.

[2] UL C 34, 2.2.1994, str. 7.

[3] U-L L 194, 25.7.1975, str. 39. Direktiva, kakor je bila nazadnje spremenjena z Direktivo 91/156/EGS (UL L 78, 26.3.1991, str. 32).

[4] UL L 377, 31.12.1991, str. 20.

[5] UL L 84, 31.3.1978, str. 43. Direktiva, kakor je bila nazadnje spremenjena z Direktivo 91/692/EGS (UL L 377, 31.12.1991, str. 48).
DIREKTIVA KOMISIJE 93/56/EGS

z dne 29. junija 1993

o spremembi Direktive Sveta 82/471/EGS o nekaterih proizvodih, ki se uporabljajo v prehrani živali

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 82/471/EGS z dne 30. junija 1982 o nekaterih proizvodih, ki se uporabljajo v prehrani živali [1], kakor je bila nazadnje spremenjena z Direktivo Komisije 93/26/EGS [2], in zlasti člena 6 Direktive,

ker Direktiva 82/471/EGS določa, da se vsebina prilog stalno prilagaja, da se upošteva napredek znanstvenega in tehničnega znanja;

ker je študija nebeljakovinske dušične spojine "amonijev sulfat" in hidroksi-analoga metionina ter njegove kalcijeve soli omogočila ugotavljanje ugodnega učinka na prežvekovalce; ker je dovoljenje za uporabo obravnavanih proizvodov zato treba razširiti na to kategorijo živali;

ker so ukrepi, predvideni s to direktivo, v skladu z mnenjem Stalnega odbora za krmo,

SPREJELA NASLEDNJO DIREKTIVO:

Člen 1

Priloga k Direktivi 82/471/EGS se spremeni v skladu s Prilogo k tej direktivi.

Člen 2

Države članice sprejmejo zakone in druge predpise, potrebne za uskladitev s členom 1, najpozneje do 30. junija 1994. O tem takoj obvestijo Komisijo.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

Člen 3

Ta direktiva je naslovljena na države članice.

V Bruslju, 29. junija 1993

Za Komisijo

René STEICHEN

Član Komisije

PRILOGA

1. V skupini 2 "Nebeljakovinske dušične spojine", se pod točko 2.2. "Amonijeve soli" doda naslednji proizvod:

1 2 3 4 5 6 7

Ime skupine proizvodov Ime proizvoda Prevladujoča analitska sestavina ali vrsta referenčnega mikroorganizma Gojišče (specifikacije, če obstajajo) Sestava proizvoda Vrsta živali Posebne določbe

"2.2.3. Vodna raztopina amonijevega sulfata (NH4)2 SO4 - - amonijev sulfat: najmanj 35 % Prežvekovalci z razvitimi predželodci Označba na oznaki ali embalaži proizvoda: - navedba: Amonijev sulfat, - vsebnost dušika in vlage, - vrsta živali, - v primeru mladih prežvekovalcev delež v dnevnemu obroku ne sme presegati 0,5 % Označba na oznaki ali embalaži krmne mešanice: - navedba: Amonijev sulfat, - vsebnost proizvoda v krmi, -odstotek skupnih surovih beljakovin iz NPN, -v navodilih za uporabo, navedba največje dovoljene vsebnosti skupnega NPN, ki ne sme biti presežena v dnevnem obroku, za posamezno vrsto in kategorijo živali, - pri mladih prežvekovalcih delež v dnevnemu obroku ne sme presegati 0,5 %"

2. V skupini 4 se izpusti "Hidroksi-analogi aminokislin", "razen prežvekovalcev" v stolpcu 6, "Vrsta živali" v zvezi s proizvodi 4.1.1, "Hidroksi-analog metionina" in pri 4.1.2. "Kalcijeva sol hidroksi-analoga metionina".

[1] UL

L 213, 21.7.1982, str. 8.

[2] UL L 179, 22.7.1993, str. 2.
Direktiva Komisije

z dne 26. oktobra 1990

o spremembi Direktive Sveta 78/663/EGS o določitvi posebnih meril čistosti za emulgatorje, stabilizatorje, gostila in želirna sredstva za uporabo v živilih

(90/612/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 89/107/EGS z dne 21. decembra 1988 o približevanju zakonodaj držav članic o aditivih za živila, ki se smejo uporabljati v živilih, namenjenih za prehrano ljudi [1], in zlasti člena 3(3) Direktive,

ker je treba upoštevati spremenjene specifikacije Codexa Alimentariusa za snovi E407 in E466, odobriti nove postopke za proizvodnjo E473 in razlikovati med snovjo E407, kakor je opisana v Prilogi Direktive Sveta 78/663/EGS [2], spremenjene z Direktivo 82/504/EGS [3], in podobnimi izdelki, ki niso navedeni v tej prilogi;

ker so v skladu s členom 6 Direktive 89/107/EGS pri določbah, ki vplivajo na zdravje ljudi, tekla posvetovanja z Znanstvenim odborom za prehrano;

ker so ukrepi, predvideni s to direktivo, v skladu z mnenjem Stalnega odbora za živila,

SPREJELA NASLEDNJO DIREKTIVO:

Člen 1

Priloga Direktive 78/663/EGS se s spremeni, kakor določa Priloga te direktive.

Člen 2

Države članice sprejmejo zakone in druge predpise, potrebne za uskladitev s to direktivo, najpozneje v 12 mesecih po notifikaciji te direktive. O tem takoj obvestijo Komisijo.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

Člen 3

Ta direktiva je naslovljena na države članice.

V Bruslju, 26. oktobra 1990

Za Komisijo

Martin bangemann

Podpredsednik

[1] UL L 40, 11.2.1989, str. 27.

[2] UL L 223, 14.8.1978, str. 7.

[3] UL L 230, 5.8.1982, str. 35.

--------------------------------------------------

PRILOGA

1. E 407 – karagenan, v točki pepel, netopen v 1 % (v/v) žvepleni kislini, se nadomesti:

"pepel, netopen v kislini (netopen v 10 % (m/m) solni kislini) | ne več kakor 1 %, računano na suho snov |

snovi, netopne v kislini (netopne v 1 % (v/v) žvepleni kislini) | ne več kakor 2 %, računano na suho snov." |

2. E 466 – karboksimetilceluloza, točka o relativni molski masi se nadomesti:

"višja od približno 17000 (stopnja polimerizacije približno 100)".

3. E 473 – estri saharoze:

(a) zadnji stavek v kemičnem opisu se nadomesti: "Pri proizvodnji se smejo uporabiti samo organska topila: dimetilsulfoksid, dimetilformamid, etilacetat, izopropanol in izobutanol";

(b) pod točko o sulfatnem pepelu se doda točka:

"vsebnost dimetilsulfoksida | ne več kakor 2 mg/kg" |

;

(c) pod točko o vsebnosti metanola se doda točka:

"vsebnost izobutanola | ne več kakor 10 mg/kg" |

.

--------------------------------------------------
Direktiva Sveta

z dne 30. maja 1989

o spremembi Direktive 79/117/EGS o prepovedi uporabe in prometa s fitofarmacevtskimi sredstvi, ki vsebujejo nekatere aktivne snovi

(89/365/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 79/117/EGS z dne 21. decembra 1978 o prepovedi uporabe in prometa s fitofarmacevtskimi sredstvi, ki vsebujejo nekatere aktivne snovi1 [1], kakor je bila nazadnje spremenjena z Direktivo 87/447/EGS2 [2], zlasti člena 6(3) Direktive,

ob upoštevanju predloga Komisije,

ker je Direktiva 79/117/EGS zagotovila, da se vsebina njene Priloge redno spreminja tako, da spremlja razvoj znanstvenega in tehničnega znanja;

ker je Direktiva 86/355/EGS3 [3] o spremembah Priloge k Direktivi 79/117/EGS, prepovedala trženje in uporabo etilenoksida kot fitofarmacevtskega sredstva, pri čemer ob posebnih potrebah v posameznih državah veljajo nekatere začasne izjeme za nekatere manj pomembne vrste proizvodov, dokler ni na voljo drugih metod tretiranja;

ker te izjeme 31. decembra 1989 prenehajo veljati;

ker je Komisija ponovno pregledala položaj v zvezi z možnostmi drugih zadovoljivih alternativnih metod tretiranja, s katerimi bi nadomestili etilendioksid; ker je iz tega ponovnega pregleda videti, da za zdaj glede dveh od teh izjem na splošno ni na voljo nobena takšna alternativna metoda tretiranja;

ker se v skladu s tem zdi potrebno odložiti datum prenehanja veljavnosti teh dveh izjem,

SPREJEL NASLEDNJO DIREKTIVO:

Člen 1

Priloga k Direktivi 79/117/EGS se spremeni kot sledi:

V vpisu C

"Etilenoksid"

se zadnji stavek v desnem stolpcu nadomesti z naslednjim:

"Odstopanja (a), (d) in (e) prenehajo veljati najpozneje 31. decembra 1989, odstopanja (b) in (c) pa najpozneje 31. decembra 1990."

Člen 2

Države članice sprejmejo zakone in druge predpise, potrebne za uskladitev s to direktivo, najkasneje do 31. decembra 1989. O tem takoj obvestijo Komisijo.

Člen 3

Ta direktiva je naslovljena na države članice.

V Bruslju, 30. maja 1989

Za Svet

Predsednik

C. Romero Herrera

[1] OJ L 33, 8.2.1979, str. 36.

[2] OJ L 273, 26.9.1987, str. 40.

[3] OJ L 212, 2.8.1986, str. 33.

--------------------------------------------------
Direktiva Sveta

z dne 19. decembra 1988

o spremembi Direktive 80/215/EGS o problemih v zvezi z zdravstvenim varstvom živali, ki vplivajo na trgovino z mesnimi izdelki znotraj Skupnosti

(88/660/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 43 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker člen 4(1) Direktive 80/215/EGS [4], kakor je bila nazadnje spremenjena z Direktivo 87/491/EGS [5], opredeljuje vrste obdelav, ki uničujejo povzročitelje bolezni živine v mesnih izdelkih, s ciljem da je pod določenimi pogoji mogoča trgovina znotraj Skupnosti s temi izdelki;

ker pridobljene izkušnje in napredek znanstvenih spoznanj ter mesno predelovalna tehnologija omogočajo uporabo novih obdelav, ki zagotavljajo potrebna jamstva;

ker vključitev teh obdelav med tiste, ki so že predpisane, olajša prosti pretok v Skupnosti, ki bo zvišal vrednost proizvodnje, in hkrati zmanjšal tveganja širjenja bolezni;

ker je bilo izraženo znanstveno mnenje, da je ob upoštevanju in uporabi vseh drugih veljavnih varnostnih ukrepov mogoče varno opustiti dosedanjo omejitev teže teh mesnih izdelkov na pet kilogramov,

SPREJEL NASLEDNJO DIREKTIVO:

Člen 1

Druga alinea člena 4(1)(a)(ii) Direktive 80/215/EGS se spremeni:

1. druga alinea se črta,

2. v prvi podalinei dosedanje četrte alinee se besedilo "med katerim mora biti temperatura najmanj 70 oC. …" nadomesti z "med katerim mora biti središčna temperatura najmanj 70o C. …".

Člen 2

Države članice sprejmejo zakone in druge predpise, potrebne za uskladitev s to direktivo, najpozneje do 1. aprila 1989. O tem takoj obvestijo Komisijo.

Člen 3

Ta direktiva je naslovljena na države članice.

V Bruslju, 19. decembra 1988

Za Svet

Predsednik

Y. Pottakis

[1] UL C 273, 22.10.1988, str. 9.

[2] Mnenje, podano 16. decembra 1988 (še ni objavljeno v Uradnem listu).

[3] Mnenje, podano 14. decembra 1988 (še ni objavljeno v Uradnem listu).

[4] UL L 47, 21.2.1980, str. 4.

[5] UL L 279, 2.10.1987, str. 27.

--------------------------------------------------